ബോട്ടില് നിന്ന് കടലില് വീണ് മത്സ്യത്തൊഴിലാളിയെ കാണാതായി കൊല്ലം: മത്സ്യബന്ധനത്തിനിടെ ബോട്ടില് നിന്നു കടലില് വീണ തൊഴിലാളിയെ കാണാതായി. നീണ്ടകരയില് നിന്നു പുറപ്പെട്ട എ.ഡി.ആര് ബോട്ടിലെ തൊഴിലാളിയായ കാവനാട് കുരീപ്പുഴ കോട്ടപ്പുറത്ത് വീട്ടില് ഓമനക്കുട്ടനെയാണ് 47 കാണാതായത്. ബുധനാഴ്ച രാത്രി 11ഓടെയാണ് 10 മത്സ്യത്തൊഴിലാളികളുമായി ബോട്ട് പുറപ്പെട്ടത്. ഇന്നലെ പുലര്ച്ചെ 2.45 ഓടെ വെള്ളനാതുരുത്തില് നിന്നു 11 നോട്ടിക്കല് മൈല് അകലെയായിരുന്നു സംഭവം. വല വിരിക്കുന്നതിനിടെ റോപ്പില് കുരുങ്ങി ഓമനക്കുട്ടന് കടലില് വീഴുകയായിരുന്നു. വിവരമറിഞ്ഞ് കോസ്റ്റല് പൊലീസിന്റെ ദര്ശന ബോട്ട് സ്ഥലത്തെത്തി. വിഴിഞ്ഞത്ത് നിന്നു കോസ്റ്റ് ഗാര്ഡിന്റെ കപ്പലും ഈ ഭാഗത്തെത്തി തിരച്ചില് നടത്തുന്നുണ്ട്. എ.ഡി.ആര് ബോട്ടിനൊപ്പം മറ്റ് മത്സ്യബന്ധന യാനങ്ങലും തിരച്ചിലില് പങ്കെടുക്കുന്നുണ്ട്. തുടരുകയാണ്. ഇന്നലെ വൈകിട്ടോടെ നാവികസേവനയുടെ വിമാനവും തിരച്ചിലിന്റെ ഭാഗമായി.